[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000004", "text": "Ka\u0308esoleval na\u0308dalal ku\u0308lastasid Tartu U\u0308likooli Pa\u0308rnu kolledz\u030ci va\u0308a\u0308rikate u\u0308likooli no\u0303ukoja liikmed Bru\u0308sselis asuvat Euroopa parlamenti, kus neid vo\u0303ttis vastu Urmas Paet, parlamendi liige alates aastast 2014."}, {"text_idx": "#000006", "text": "Pa\u0308rnu muuseumi o\u0303pituba \u201cVa\u0308a\u0308rikalt pa\u0308randatud lood\u201d alustas 16. septembril viiendat hooaega reisiga Paldiskisse. Reisisaatjaks oli muuseumi to\u0308o\u0308taja Piret Pedanik."}, {"text_idx": "#000010", "text": "[pullquote]Paljude huvitavate kaadrite seas paelus enim ta\u0308helepanu Pa\u0308rdi pedaalimine pilvedesse, mis sai alguse tema kodulinnast Rakverest[/pullquote]Hingekuu viimasel pa\u0308eval tegid TU\u0308 Pa\u0308rnu kolledz\u030ci Va\u0308a\u0308rikate u\u0308likooli teadmishimulised o\u0303ppurid va\u0308ljaso\u0303idu Laulasmaale, kus enamva\u0308hem aasta tagasi avati Arvo Pa\u0308rdi Keskus. Suur buss peatus Kellasalu tee alguses asuvas parklas, umbes 250 meetri kaugusel keskusest. Selleni jo\u0303udmiseks vo\u0303is valida asfaltkattega so\u0303idutee vo\u0303i viitadega ta\u0308histatud metsaraja. Enamus valis miskipa\u0308rast laiema tee ja sattus segadusesse, kui leidis ennast lo\u0303puks maja tagaku\u0308ljelt. Eksitusest saadi siiski kiiresti jagu ja leiti ka peauks u\u0308les."}, {"text_idx": "#000011", "text": "Pooleks jaotatud seltskonnast sisenes u\u0308ks osa esmalt keskuse va\u0308ikesesse filmituppa, kus linastus mo\u0308o\u0308dunud aastal valminud paariku\u0308mne minuti pikkune Jaan Tootseni ja Jaak Kilmi dokumentaal \u201eMuusikajanu\u201c. Keskuse tellimusel va\u0308ndatud linateos heidab pilgu Pa\u0308rdi elule ja loometeele. Paljude huvitavate kaadrite seas paelus enim ta\u0308helepanu Pa\u0308rdi pedaalimine pilvedesse, mis sai alguse tema kodulinnast Rakverest. Filmis kehastub Pa\u0308rdi rolli nukufilmikunstnik ja -rez\u030cisso\u0308o\u0308r, amato\u0308o\u0308rna\u0308itleja Pa\u0308rtel Talli. Seega on tegemist ma\u0308ngufilmile omaste elementidega dokumentaalfilmiga."}, {"text_idx": "#000013", "text": "Maakondlik Briti pa\u0308ev Sindi gu\u0308mnaasiumis"}, {"text_idx": "#000014", "text": "31. oktoobril toimus Sindi gu\u0308mnaasiumis Pa\u0308rnu maakonna ja Pa\u0308rnu linnaga u\u0308hine Briti pa\u0308ev 6.-8. klassidele, pu\u0308hendatud kuninganna Victoria ning prints Alberti 200. su\u0308nniaastapa\u0308evale."}, {"text_idx": "#000016", "text": "Inglismaa su\u0308mbolitega tort. Foto: Silva Sikk"}, {"text_idx": "#000017", "text": "[pullquote]Valima pidi usu, heade kommete, moetrendide ja\u0308rgimise ja poliitikas osalemise vahel[/pullquote]Kolme tunni pikkuses kavas osales kuraditosin u\u0308ldhariduskooli: kuus Pa\u0308rnu linnast ja seitse maakonnast. Igat kooli esindas kolm o\u0303pilast ja neid saatev o\u0303petaja. Ainult Sindi gu\u0308mnaasium oli korraldava koolina suurema hulga o\u0303pilastega esindatud. \u201eKokku osales o\u0303pilasi kusagil 50 ringis,\u201d u\u0308tles Sindi gu\u0308mnaasiumi inglise keele o\u0303petaja Silva Sikk, kes kandis peakorraldaja vastutavat kohustust. \u201eIgapa\u0308evane tundide andmine on u\u0308ks asi. Maakondliku ainepa\u0308eva kava kokku panemine ja organiseerimine on o\u0303petaja to\u0308o\u0308 teine ku\u0308lg, mis aitab samuti vo\u0303o\u0303rkeelt lastele la\u0308hemale tuua,\u201d selgitas Sikk, kelle arvates ei tuleks vo\u0303etud u\u0308lesannet ka\u0308sitleda erilise kohustusena. \u201ePigem suht loomuliku osana o\u0303petaja to\u0308o\u0308s. Suurt abi osutas Ha\u0308a\u0308demeeste kooli inglise keele o\u0303petaja Rene Kurm, maakondliku inglise keele ainesektsiooni juhataja, toetasid ko\u0303igi teistegi koolide o\u0303petajad.\u201d"}, {"text_idx": "#000019", "text": "Slaavi la\u0308ttest voolab vesi veel pa\u0308rast maailmalo\u0303ppugi"}, {"text_idx": "#000020", "text": "Venemaalt Eesti suunas so\u0303ites ja\u0308lgis reisijuht terasel pilgul, et enne Luhamaa piiripunkti jo\u0303udmist teha peatus ka Irboskas. Paraku puudus igasugune teea\u0308a\u0308rne viide, mis vo\u0303inuks osundada paremat ka\u0308tt ja\u0308a\u0308vale ku\u0308lale, kindlusele ja Slaavi la\u0308ttele."}, {"text_idx": "#000022", "text": "[pullquote]Allikavesi on tugevalt mineraliseeritud, selles leidub rohkelt kaltsiumit[/pullquote]Alles piiritsooni to\u0303kkepuu andis ma\u0308rku, et oleme mo\u0308o\u0308da so\u0303itnud. Vene piirivalvelt saadud juhatusel po\u0308o\u0308ras buss otsa ringi ja so\u0303itis tuldud teed 15 minutit tagasi. Alles nu\u0308u\u0308d jo\u0303udsime o\u0303igesse asukohta, kus bussist maha astudes tuli pikem jalgsi ka\u0308ik ette vo\u0303tta. Kirjalikel teadetel esmakordselt 862. aastal mainitud Irboska olevat u\u0308ks vanimaid vene linnu. Seega mo\u0308o\u0308dus seitse aastat tagasi Irboska esmamainimisest 1150 aastat. Legendi ja\u0308rgi olevat Irboskast saanud alguse Vene riik pa\u0308rast seda, kui kohale saabunud varjaagide kolmest vennast Truvor ja\u0308a\u0308nud seda asukohta valitsema. Samas va\u0308idab arheoloog Sergei Beletski, et legendi ja\u0308rgi Truvori asutatud Irboska puhul peaks mo\u0303istma hoopiski Pihkvat, millest arenes piirkonna suurim viikingiaegne tugipunkt. Olenemata ajaloolise to\u0303e u\u0308ksikasjadest pu\u0308sis Irboskas kauakestvalt u\u0308ks Vene riigi olulisemaid keskuseid. Irboskas asub 10.\u201313. sajandist pa\u0308rinev Truvori linnus ja 14.\u201316. sajandil rajatud linnus. Vanim asula ja Truvori linnus paiknesid nu\u0308u\u0308dsest Irboska kindlusest kilomeetri jagu loode suunal."}, {"text_idx": "#000023", "text": "Loe edasi: Slaavi la\u0308ttest voolab vesi veel pa\u0308rast maailmalo\u0303ppugi"}, {"text_idx": "#000024", "text": "Olginskaja hotelli juures alustas giid jutustust Venemaa ajaloost ja ra\u0308a\u0308kis Velikaja jo\u0303e kaldal suurhertsoginnast Olgast, kes esimese Venemaa valitsejana po\u0308o\u0308rdus ristiusku veel enne Venemaa ristimist."}, {"text_idx": "#000026", "text": "[pullquote]Kremli keskmes ko\u0303rgub Pihkvamaa su\u0308mbol, viie kupliga Pu\u0308ha Kolmainsuse katedraal[/pullquote]Ristimisel oli naise nimi Elena. Ta su\u0308ndis Pihkvast tosina kilomeetri kaugusel Velikaja jo\u0303e a\u0308a\u0308res. Aastal 1547 kanoniseeriti Olga pu\u0308hakuks. Kiievi suurvu\u0308rstinnale Olgale avati Pihkva esmamainimise 1100. aastapa\u0308eva auks 2003. aasta suvel kaks ma\u0308lestusma\u0308rki. U\u0308hte monumenti na\u0308gime juba Pihkvasse saabumise hiliso\u0303htul."}, {"text_idx": "#000027", "text": "Linna su\u0308dames asuvasse Lasteparki pu\u0308stitatud monument kujutab vu\u0308rstinnat, kelle ko\u0303rval seisab ikooni hoidev poisike. Nelja meetri ko\u0303rgune ma\u0308lestusma\u0308rk on asetatud sama ko\u0303rgusega kivist postamendile, mida kaunistavad reljeefid jutustavad vu\u0308rstinnaga seonduvaid su\u0308ndmusi. Olga pilk kinnistub Troitski katedraalile. Legendi kohaselt ehitati Olga korraldusel esimene puust kirik samasse paika 10. sajandi esimesel poolel. Olga saatis Kiievist ehituse tarbeks rohkelt ho\u0303bedat ja kulda."}, {"text_idx": "#000028", "text": "Loe edasi: Ekskursiooni teisel pa\u0308eval Pihkvas"}, {"text_idx": "#000029", "text": "Kaugelt saabunud Jekaterinburgi ku\u0308lastajat vo\u0303ib u\u0308llatada, et linnas, kus Vo\u0303ssotski on vaid paaril korral ka\u0308inud, asub temale pu\u0308hendatud muuseum."}, {"text_idx": "#000031", "text": "Jekaterinburgis asuv Vo\u0303ssotski nimeline keskus avati ametlikult 2011. aastal. Uurali pilvelo\u0303hkujale poeedi nime andmise ametliku loa andis Vo\u0303ssotski perekond. Tollel hetkel oli tegemist va\u0308ljapool Moskvat asuva Venemaa ko\u0303rgeima hoonega. Vo\u0303rdluseks, et Peterburis ko\u0303rgub nu\u0308u\u0308d juba Euroopa ko\u0303rgeim, 462-meetrine pilvelo\u0303hkuja. Vo\u0303ssotski keskuse ko\u0303igest 54-korruselise poolpilvelo\u0303hkuja ko\u0303rgus on ainult 188,3 m. Kuid ko\u0303rghoone vaateplatvormilt avaneb sellegipoolest suurepa\u0308rane vaade linnale. Ko\u0303rghoonele Vo\u0303ssotski nime andmise ja\u0308rel su\u0308ndis muuseumi asutamise idee."}, {"text_idx": "#000032", "text": "Muuseum avati 2013. aastal legendaarse Vene laulja, luuletaja ja na\u0308itleja Vladimir Vo\u0303ssotski (\u0412\u043b\u0430\u0434\u0438\u043c\u0438\u0440 \u0421\u0435\u043c\u0435\u0308\u043d\u043e\u0432\u0438\u0447 \u0412\u044b\u0441\u043e\u0446\u043a\u0438\u0438\u0306; 25. jaanuar 1938 Moskva \u2013 25. juuli 1980 Moskva) ma\u0308lestuseks tema 75. su\u0308nniaastapa\u0308eval. Muuseumi avamine hoone teisel korrusel sai teoks ta\u0308nu a\u0308rimees Andrei Gavrilovi metseenlusele. Suurt abi muusemi sisustamiseks museaalidega osutas poeedi poeg Nikita. Miks ikkagi Vo\u0303ssotski muuseum Jekaterinburgis, kus ta on ko\u0303igest paaril korral esinenud? Muuseumi seinal oleval suurel kaardil na\u0308eb ku\u0308mneid linnasid, kus Vo\u0303ssotski omaaegses NSV Liidus esines. Ka Tallinnas aastatel 1972 ja 1973. Muuseumi giidilt kuuldud selgitus oli lihtne: keskuse arendaja Gavrilov oli olnud Vo\u0303ssotski tuline fa\u0308nn. \u201eMeie muuseum \u2013 see on lugupidamise avaldus Vo\u0303ssotski isiksusele.\u201d"}, {"text_idx": "#000033", "text": "Loe edasi: Vladimir Vo\u0303ssotski muuseum Jekaterinburgis"}, {"text_idx": "#000035", "text": "Neil pa\u0308evil on Ku\u0308lauudiste infoveski ja\u0308lle reisimas, sedakorda naabermaal Venemaal teiselpool Uuraleid asuvas Jekaterinburgis, et paremini tutvuda sealse paiga ja inimestega ning olla vaatamas-kuulamas rahvusvahelist Y\u2019s Men Euroopa konverentsi."}, {"text_idx": "#000037", "text": "[pullquote]Piial oli ilus kavatsus vo\u0303o\u0303rustajat Eesti ja Vene lippudega tervitada[/pullquote].Jaanipa\u0308eva ja\u0308rgsel esimese to\u0308o\u0308pa\u0308eva o\u0303htul jo\u0303udis meie Eesti kolmik \u2013 Piia, Mikko ja mina \u2013 pa\u0308rast Moskva S\u030ceremetjeva lennuva\u0308ljal toimunud u\u0308mberistumist kenasti Jekaterinburgi maandumisrajale. Juba lennates ma\u0308rkasime Pa\u0308rnu ja Jekaterinburgi vahel midagi u\u0308hist. Nii nagu Pa\u0308rnu reastub Eesti linnadest neljandale kohale, samamoodi on Venemaa neljas linn Jekaterinburg, seda ku\u0308ll u\u0308ksnes elanike arvult."}, {"text_idx": "#000038", "text": "Sihtkohas oli lubanud meile vastu tulla keegi kohalikest, et so\u0303idutada o\u0308o\u0308bimispaika. Piial oli ilus kavatsus vo\u0303o\u0303rustajat Eesti ja Vene lippudega tervitada. Ta ostis kolm valgesinipunast lipukest ja palus minul samuti suurest kohvrist kolm sinimustvalget ka\u0308silippu va\u0308lja o\u0303ngitseda, lootes meid no\u0303nda paremini na\u0308htavaks muuta ja kohtumise emotsionaalselt meeldivaks teha. Paraku ilus mo\u0303te ei o\u0303nnestunud, sest vo\u0303o\u0303rustaja lubadus ja\u0308i teadmata po\u0303hjusel u\u0308ksnes lubaduseks."}, {"text_idx": "#000040", "text": "Va\u0308a\u0308rikad ku\u0308lastasid \u201cTo\u0303e ja vabaduse nimel\u201d Mahtrat"}, {"text_idx": "#000041", "text": "Kuuendal juunil ka\u0308isid TU\u0308 Pa\u0308rnu kolledz\u030ci Va\u0308a\u0308rikate u\u0308likooli lo\u0303petanud ja ja\u0308tkajad suvisel o\u0303ppepa\u0308eval Mahtra Talurahvamuuseumis, kus tutvustatakse peamiselt 19. sajandi maarahva elu ning vastuhakku baltisaksa mo\u0303isnikele."}, {"text_idx": "#000043", "text": "[pullquote]Ku\u0308mne minuti pikkune film valmis Tallinnfilmis 1958. aastal Mahtra so\u0303ja 100. aastapa\u0308evaks.[/pullquote]Giidina jagas museaalide kohta selgitusi Mahtra muuseumi teadur Rait Talvoja, kellel oli huvi kuulda ka va\u0308a\u0308rikate o\u0303ppurite teadmisi esemete nimetuste ja kohanimede kohta vastavalt sellele, millisest ajaloolisest kihelkonnast keegi pa\u0308rit on. Ra\u0308a\u0308kida, kuulata, ku\u0308sida, vastata, vestelda ja vaadata oli palju."}, {"text_idx": "#000044", "text": "Alustati pastlapaari juurest. Paljude suurepa\u0308raste teadmistega va\u0308a\u0308rikad eksisid pastla valmistamiseks kasutatava materjali nimetamisega. Selgus, et pastlaid tehti omal ajal loomanahast. Mo\u0303tlikuks tegid ka\u0308erauad, mis on muuseumi va\u0308ljapanekute seas ainukesed sa\u0308ilinud originaalesemed Mahtra so\u0303ja pa\u0308evilt. Need leiti 1958. aastal mo\u0303isa kahe tiigi mudast puhastamise ka\u0308igus."}, {"text_idx": "#000047", "text": "Asukohaga Hiina lo\u0303unarannikul oli Macau Portugali koloonia, kuni la\u0308ks aastal 1999 taas Hiina omandusse. Hetkel on riik Hiina eriline administratiivpiirkond, s.t. Macau valitsussu\u0308steem erineb mandri-Hiina omast."}, {"text_idx": "#000048", "text": "Macau on suur kuurortlinn ja po\u0303hiline hasartma\u0308ngu turismi sihtkoht. Tegelikult so\u0303ltub majandus va\u0308ga otseselt turismist ja hasartma\u0308ngudest, niisiis on see tuntud kui \u201eAasia Las Vegas\u201c. Lisaks on sealne hasartma\u0308ngu to\u0308o\u0308stus seitse korda suurem kui Las Vegases toimiv to\u0308o\u0308stus, nii, et kui sul tekib kohaliku vo\u0303i interneti kasiino taga kerge igavus, siis Macau on kindel koht kuhu poole tuleb oma sammud edasi sammuda."}, {"text_idx": "#000050", "text": "Pa\u0308rnu va\u0308a\u0308rikad lennutasid Tartus Mitsubishi elektriautot"}, {"text_idx": "#000051", "text": "TU\u0308 Pa\u0308rnu kolledz\u030ci Va\u0308a\u0308rikate u\u0308likooli rahvas on korduvalt Tartus asuva Teaduskeskuse Ahhaa po\u0303nevaid atraktsioone ja huviva\u0308a\u0308rseid leiutisi ka\u0308inud uudistamas. Lustlik reisisaatja Aive ahvatles ko\u0303ige uudishimulikemaid va\u0308a\u0308rikaid proovima so\u0303iduauto ja keharaskuse vahel toimivat jo\u0303uo\u0303lga."}, {"text_idx": "#000053", "text": "Lihtsalt a\u0308ra seletades vo\u0303imaldab Ahhaa keskuse ees asuv kangmehhanismi su\u0308steem kanda u\u0308le ta\u0308iendatavat jo\u0303udu to\u0303stmiseks. Remondis ja laiendamisel olnud keskus on taas ligemale kaks kuud ku\u0308lastajate pa\u0308ralt ja seda vo\u0303imalust mindigi keskna\u0308dalal a\u0308ra kasutama. Elektriautot sai lennutada ka aastaid enne remonti. Aga kes polnud varem oma ka\u0308ega proovinud, need vo\u0303isid ootamatu kerguse to\u0303ttu koheselt tasakaalu kaotada ja leida ennast ja\u0308rgmisel silmapilgul upakil vo\u0303i ta\u0308ies pikkuses lausa siruli maas lebamas. Ko\u0303ik see valmistas va\u0308a\u0308rikatele u\u0308tlemata suurt lo\u0303bu ja nalja."}, {"text_idx": "#000054", "text": "Kahes jaos ka\u0308idi planetaariumis, sest poolsada inimest korraga hoone katusel paiknevasse ho\u0303bedase la\u0308ikega kerasse ei mahu. Terves ilmas ainsana leiduv kerakujuline planetaarium vo\u0303imaldab vaadelda taevalaotust nii peakohal kui jalge all. Teaduskeskuse planetaariumi giid selgitas, et tolle kera sisemuses kasutatava optilise projektori autor on Jaapani leiutaja. Projektori nimi on Megastar ja tolle seeria projektorid on kantud Guinnessi rekordite raamatusse kui ilmamaa ko\u0303ige ta\u0308herikkamad."}, {"text_idx": "#000056", "text": "Riia toomkiriku oreli detsibellide vo\u0303imsus lummas rohkem kui muusika ise"}, {"text_idx": "#000058", "text": "Riia toomkirik. Foto: Urmas Saard"}, {"text_idx": "#000059", "text": "[pullquote]La\u0308tti jo\u0303udes laulis Maimu La\u0308ti hu\u0308mni[/pullquote]Ka\u0308esoleva na\u0308dala kolmapa\u0308eval kulges teekond lumisest Sindist uduga varjutatud Riiga reisi- ja keelejuhi Maimu huvitavate jutustuste saatel. Juttu vu\u0308rtsitasid paraja mo\u0303o\u0303dutundega naljakalt o\u0308eldud lausekillud. Kiiresti sai selgeks seegi, et la\u0308ti rahvas va\u0308a\u0308rib ko\u0303igiti lugupidamist. \u201eKas ko\u0303ik ma\u0308letavad, kuidas o\u0308elda la\u0308ti keeles palun ja ta\u0308nan?\u201d Ja Maimu tuletas meelde, et palun on lu\u0304dzu ja ta\u0308nan \u2013 paldies. Seda vist isegi enamik seltskonnast teadis vo\u0303i oli va\u0308hemalt korduvalt kuulnud. Aga kuidas tagasiso\u0303idul ku\u0308sida na\u0308iteks kaks kasti viina? Siis pidanuks u\u0308tlema lu\u0304dzu divas kastes degvi\u0304na. Maimu ra\u0308a\u0308kis sellestki, kuidas eristuvad la\u0308ti keeles naiste ja meeste nimed. Naise nime lo\u0303pus on a vo\u0303i e, mehe nimi lo\u0303peb s ta\u0308hega. La\u0308ti keel on tugevasti mo\u0303jutatud liivi keelest, misto\u0303ttu so\u0303na ro\u0303hk asub sarnaselt eesti keelega esimesel silbil. Tundes ha\u0308sti la\u0308ti keelt, polnud Maimu Eestimaal elades unustanud so\u0303nakestki eesti keelt, mille oskus kipub paljudel eestlastel ja\u0308rjest kasinamaks muutuma. Kui ikka eesti keeles on olemas mo\u0303ni La\u0308ti kohanimi, siis kasutab Maimu eestikeelset so\u0303na ja teab selle ko\u0303rvale o\u0308elda ka la\u0308tikeelse kohanime."}, {"text_idx": "#000060", "text": "Loe edasi: Riia toomkiriku oreli detsibellide vo\u0303imsus lummas rohkem kui muusika ise"}, {"text_idx": "#000061", "text": "Esimene ta\u0308ispikk pa\u0308ev Minskis (u\u0308le 100 foto)"}, {"text_idx": "#000062", "text": "Keskna\u0308dalast laupa\u0308evani toimunud Valgevene reis andis TU\u0308 Pa\u0308rnu Va\u0308a\u0308rikate u\u0308likooli o\u0303ppijatele hea vo\u0303imaluse po\u0303gusalt tutvuda Minski ja noore riigi eluga, mis pa\u0308ris mitmel juhul u\u0308llatas kogu seltskonda."}, {"text_idx": "#000064", "text": "[pullquote]O\u0303htupa\u0308ikese valguses Minskile la\u0308henedes paistsid valged ko\u0303rghooned nagu vo\u0303imas purjelaevastik kaugusest[/pullquote]Pa\u0308rnu ja Minski vahemaa on umbes 660 kilomeetrit, mille la\u0308bimise aeg so\u0303ltub piiri u\u0308letamisele kulutatud tundidest. Presto bussijuht Eduard Mihkelsoo on suurte kogemustega ja tema kindlat ka\u0308tt koges bussirahvas terve teekonna kestel korduvalt. Eduard u\u0308tles, et Medininkai kaudu Leedu-Valgevene piiri u\u0308letades on tal tulnud bussiga oodata isegi kuus tundi. Meil vedas ja pa\u0308a\u0308sesime minnes pea poole lu\u0308hema ajaga. Tagasi tulles kulus aega ko\u0303igest tunnike."}, {"text_idx": "#000065", "text": "Va\u0308a\u0308rikate u\u0308likooli projektijuht Mari Suurva\u0308li teadis varem loetu po\u0303hjal u\u0308ht-teist juba so\u0303iduajal jutustada, et osata paremini seda maad ma\u0308rgata ja mo\u0303ista. Mari tegi va\u0308a\u0308rikatega viis aastat tagasi samuti reisi Valgevenesse, siis ku\u0308ll teiste inimestega."}, {"text_idx": "#000067", "text": "Mullu novembris asetleidnud La\u0308ti na\u0308dala ja\u0308tkuna toimus teisipa\u0308eval kultuurireis Riiga, mille ka\u0308igus ku\u0308lastati lo\u0303unanaabrite seimi, rahvusraamatukogu, Eesti kooli Riias ja juugendstiilis korter-muuseumit."}, {"text_idx": "#000070", "text": "Riigikogu liikme Toomas Kivima\u0308gi vahendusel avanes vo\u0303imalus ku\u0308lastada La\u0308ti seimi. La\u0308ti parlament asub Je\u0304kaba ta\u0308naval asuvas Liivimaa ru\u0308u\u0308telkonna hoones. Seimi hoone peauksele la\u0308henedes ei ja\u0308a\u0308 ma\u0308rkamatuks teise korruse akendega samal joonel valvav La\u0304c\u030cple\u0304sise kuju. Samas kohas kaunistas varem seina orva Liivi ordumeistri kuju, mis ha\u0308vis 1921. a kahjutules. Hoone taastamisel paigutati orva Rihards Maursi loodud La\u0304c\u030cple\u0304sise skulptuur, kuid kahjuks purustati viieku\u0308mnendate alguses. Eelmise eeskujul valmistas Eestiski mitmeid taieseid valmistanud La\u0308ti skulptor Edvi\u0304ns Kru\u0304min\u0327s\u030c uue Karutapja."}, {"text_idx": "#000071", "text": "Kadett Madis Pa\u0308rnpuu kutse so\u0303jakooli"}, {"text_idx": "#000074", "text": "Reisi korraldaja oli kooli direktor Ain Keerup, kellele hoonesse sisenemine tuletas meelde tema enda tudengi aega omaaegses EPA-s. Vanemad inimesed ma\u0308letavad hoone ees seisnud Leninit. Aga alates 2014. a jo\u0303ulukuust ilmestavad Kaitseva\u0308e U\u0308hendatud O\u0303ppeasutuste peahoone esist platsi kaks 105- millimeetrist haubitsat."}, {"text_idx": "#000075", "text": "Kaasas oli Salmar Saar, kes hakkab uuest aastast reisil olnud o\u0303pilastele riigikaitset o\u0303petama. Kolm aastat tagasi oli Kaitseliidu Pa\u0308rnumaa malevasse kuuluv Salmar Saar 31-aastane, kui sama hoone saalis kuulutati enne Eesti Vabariigi aastapa\u0308eva va\u0308lja 2013. aasta kaitseliitlase aunimetus mehele, keda nimetati karismaatiliseks juhiks. \u201eOma oskusega inimesi kaasa to\u0303mmata ja juhtida on Salmar olnud see katalu\u0308saator, kes toonud noored ta\u0308navalt ja kodudest arvutite tagant Kaitseliidu ridadesse metsalaagritesse, varitsustesse ja ra\u0308nnakutele,\u201c o\u0308eldi toona tema kohta. \u201eEduka u\u0308ksuse to\u0303mbab ka\u0308ima karismaatiline juht, seda ei saa teha ka\u0308su korras, ilma sa\u0308rata,\u201c u\u0308tlevad need, kes teda tunnevad. Neid so\u0303nu kinnitab ka Kiki Pa\u0308rnpuu, Sindi muuseumi to\u0308o\u0308taja ja ajalooklubi innukas liige. Kuidas ta seda teab? Aga seepa\u0308rast, et Kiki poeg, Sindi gu\u0308mnaasiumi vilistlane Madis Pa\u0308rnpuu o\u0303pib kolmandat aastat Taara linna Kaitseva\u0308e U\u0308hendatud O\u0303ppeasutustes."}, {"text_idx": "#000077", "text": "Weekend suurendab rongiliikluse sagedust Pa\u0308rnuga"}, {"text_idx": "#000079", "text": "Pa\u0308rnu Kaubajaama peatus. Foto: Urmas Saard"}, {"text_idx": "#000080", "text": "Festivali ku\u0308lastajate mugavamaks so\u0303idutamiseks toimuvad lisareisid 3., 4. ja 6. augustil Tallinn-Pa\u0308rnu liini mo\u0303lemal suunal."}, {"text_idx": "#000081", "text": "Neljapa\u0308eval, reedel ja pu\u0308hapa\u0308eval on kell 13:33 Tallinnast va\u0308ljuv Rapla reis pikendatud Pa\u0308rnuni, kuhu saabub Raplast vahepeatusteta kell 15:49."}, {"text_idx": "#000082", "text": "Pa\u0308rnust Tallinnasse va\u0308ljub rong samadel pa\u0308evadel kell 16:10 ning jo\u0303uab pealinna kell 18:29, la\u0308bides vahemaa Pa\u0308rnust Raplani peatumata. Raplast Tallinnani peatub rong ko\u0303igis jaamades."}, {"text_idx": "#000083", "text": "Festivali ajal on ka\u0308igus ka ko\u0303ik tavapa\u0308rased ja suvehooajaks lisatud Tallinn-Pa\u0308rnu liini reisid."}, {"text_idx": "#000084", "text": "Ta\u0308psemad so\u0303iduajad leiab Elroni so\u0303iduplaani otsingust alates 27. juulist."}, {"text_idx": "#000085", "text": "Viljandi pa\u0308rimusmuusika festivali ajal so\u0303idab Viljandisse rohkem ronge"}, {"text_idx": "#000086", "text": "Seoses 27.-30. juulil toimuva Viljandi pa\u0308rimusmuusika festivaliga paneb Elron Viljandisse ka\u0308iku rohkem ronge."}, {"text_idx": "#000089", "text": "Viljandini on ko\u0303igil festivalipa\u0308evadel pikendatud Tallinnast kell 13:33 va\u0308ljuv Rapla reis, mis saabub Viljandisse kell 15:44, tehes Rapla ja Viljandi vahel peatuse ka Tu\u0308ril. Kell 18:30 va\u0308ljuv Tu\u0308ri reis on pikendatud Viljandini neljapa\u0308eval ja reedel, peatudes teel Tu\u0308rilt Viljandisse ka Vo\u0303hmas ning jo\u0303udes folgipealinna kell 20:51."}, {"text_idx": "#000090", "text": "Viljandist Tallinna poole on neljapa\u0308eval, reedel ja pu\u0308hapa\u0308eval ka\u0308igus lisava\u0308ljumine kell 15:59. Rong peatub ka Tu\u0308ril ja Lelles ning ja\u0308tkab kell 17:22 tavapa\u0308rast so\u0303itu Raplast Tallinnasse, kuhu saabub kell 18:29. Viljandist Tallinnasse so\u0303idab neljapa\u0308eval, reedel ja laupa\u0308eval ka festivali erirong, mis va\u0308ljub kolmel o\u0303htul kell 21:16 ning jo\u0303uab Tallinnasse kell 23.31, tehes mitmeid vahepeatusi suuremates jaamades."}, {"text_idx": "#000091", "text": "Festivali ajal on ka\u0308igus ka ko\u0303ik tavapa\u0308rased ja suvehooajaks lisatud Tallinn-Viljandi liini reisid."}, {"text_idx": "#000092", "text": "Ta\u0308psemad so\u0303iduajad leiab Elroni so\u0303iduplaani otsingust."}, {"text_idx": "#000093", "text": "Ida- ja Kagusuuna rongid so\u0303idavad alates 22. juunist pu\u0308hapa\u0308evase graafiku ja\u0308rgi, Edela- ja La\u0308a\u0308nesuuna rongid so\u0303idavad puhkepa\u0308evaste so\u0303iduplaanide ja\u0308rgi alates 23. juunist."}, {"text_idx": "#000095", "text": "Tallinn-Viljandi, Tallinn-Rapla, Tallinn-Tu\u0308ri ja Tallinn-Pa\u0308rnu liinil so\u0303idavad 22. juunil rongid reedese graafiku ja\u0308rgi, 23. ja 24. juunil puhkepa\u0308evase ning 25. juunil pu\u0308hapa\u0308evase graafiku ja\u0308rgi.\nEdela suunal on ka\u0308igus kaks lisareisi: 22. juunil kell 18:30 va\u0308ljub lisareis Tallinnast Viljandisse ning 25. juunil kell 20:00 Viljandist Tallinnasse."}, {"text_idx": "#000098", "text": "21.-26. juunil Tallinn-Tartu liinil remonte ei toimu, misto\u0303ttu asendusbusse ei kasutata ja rongid so\u0303idavad kogu liini ulatuses."}, {"text_idx": "#000099", "text": "Ko\u0303ik so\u0303iduplaanid on leitavad so\u0303iduplaani otsingust reisi kuupa\u0308eva sisestamisel vo\u0303i kodulehelt."}, {"text_idx": "#000100", "text": "Eesti vanima puulaeva Jenny Kruse tasuta lo\u0303buso\u0303idud lastekaitsepa\u0308eval on saanud traditsiooniliseks heategevuseks, mida tulevad lapsed nautima Pa\u0308rnust kaugemaltki."}, {"text_idx": "#000102", "text": "Ta\u0308nasele pa\u0308evale oli eelregistreerimisega kavandatud neli reisi. Hommikul esimese va\u0308ljaso\u0303idu ajal oli tuul parajalt tugev ja o\u0303hk mitte eriti soe. Laeva kapten Tarmo Mihhailov otsustas lastega mitte va\u0308ga kaugele lahele so\u0303ita ja ja\u0308tta purjed u\u0308les to\u0303stmata. Ta\u0308ispurjedes on purjepinda u\u0308hetekokku 163 ruutmeetrit. Sedakorda asendas purjesid mootor. So\u0303ukruvi paneb liikuma Volvo Penta 63, selgitas laevatekil askeldav kapteni abiline. Mootori jo\u0303ul suudab purjekas arendada kiirust kuni 6 meremiili tunnis. Su\u0308vist on laeval 2,6, pikkust koos pukspriidiga 18 ja laiust 4,6 meetrit."}, {"text_idx": "#000105", "text": "Sindi kultuuri- ja haridusreis u\u0308hinevatesse valdadesse"}, {"text_idx": "#000106", "text": "Sauga kool, noortekeskus, vallamaja; Are vallamaja, kultuurikeskus, kool, lasteaed, Suigu raamatukogu; Tori rahvamaja, sotsiaalmaja, muuseum, kool, lasteaed, vallamaja \u2013 need olid Sindi linnavaltsuse korraldatud kultuuri- ja haridusreisi peamised peatuskohad, et tutvuda kolme u\u0308hineva omavalitsuse allasutustega."}, {"text_idx": "#000107", "text": "Pajo tru\u0308kikoja juhiabi Heidi Klein ja tru\u0308ki ettevalmistaja Elis Ein annavad lipu seltsi liikmele Ain Keerupile u\u0308le lipu pa\u0308eva ta\u0308histamist tutvustavad voldikud ja plakatid, mis tru\u0308kiti sponsorluse korras. Foto: Urmas Saard"}, {"text_idx": "#000108", "text": "Ta\u0308navu 15. oktoobril toimuva kohaliku omavalitsuse volikogude valimiste ja\u0308rel moodustub Pa\u0308rnumaal uus Tori vald, mille pindala on 612 ruutkilomeetril ja kus elab umbes 11 700 inimest. Liituvateks omavalitsusteks on Sindi linn, Sauga, Are ja Tori vallad. Uues volikogus saab olema 23 kohta ja valimine leiab aset u\u0308hes valmisringkonnas."}, {"text_idx": "#000109", "text": "Juba mo\u0303nda aega elatakse u\u0308hinemise meeleolus. Hiljuti ku\u0308lastas Sindi linna Tori esindus. Eile, 29. mail korraldas Sindi linnavalitsuse haridus- ja kultuurino\u0303unik Mart To\u0303nisma\u0308e ringso\u0303idu u\u0308hinevatesse valdadesse humanitaarvaldkonna inimestele. Kavandatust oluliselt pikemaks kujunenud pa\u0308ev algas pa\u0308rast raekoja juurest va\u0308ljaso\u0303itu peatusega Pajo tru\u0308kikoja ees."}, {"text_idx": "#000110", "text": "Eesti lipu seltsi liikmele Ain Keerupile anti u\u0308le Sindis ta\u0308histatavat lipu pa\u0308eva tutvustavad plakatid ja kava voldikud. Juhuse tahtel valmisid need just samal kellaajal, kui pidi toimuma va\u0308ljaso\u0303it. Nii u\u0308hendati huvi- ja to\u0308o\u0308reis veel u\u0308he vajaliku tegevusega. Ko\u0303igis peatuskohtades ja\u0308eti maha plakatid ja voldikud, mis kutsusid kolme valla inimesi Sinti lipu pa\u0308eva ta\u0308histamisele. Lipu seltsi ja Sindi gu\u0308mnaasiumi eestvedamisel toimus sarnane u\u0308hisettevo\u0303tmine esmakordselt Eesti Vabariigi 99. aastapa\u0308eva ta\u0308histamisel. Nu\u0308u\u0308d minnakse kodanikualgatusena sammukese edasi."}, {"text_idx": "#000111", "text": "Loe edasi: Sindi kultuuri- ja haridusreis u\u0308hinevatesse valdadesse"}, {"text_idx": "#000112", "text": "Suured kirjad ja La\u0308ti lipp juhatavad viinapoodi"}, {"text_idx": "#000113", "text": "Pa\u0308ev kandub reede o\u0303htusse, kui suur buss peatub enne Eestimaale jo\u0303udmist kunagise Ainaz\u030ci/Ikla piiripunkti hoone ees. Suuri busse on teisigi. Niipea kui u\u0308ks lahkub, asendab seda juba ja\u0308rgmine saabuv buss. Ko\u0303ik pole siiski ko\u0303ige suuremad, on ka va\u0308iksemaid, ko\u0303ige rohkem siiski so\u0303iduautosid."}, {"text_idx": "#000115", "text": "Alkoholipoodide keti Alko1000 reklaamkiri on maja seinal muljetavaldavalt suur. Kiri on to\u0303stetud ka ko\u0303rgele katuse servale. Sama korratakse Eesti poolt so\u0303itjatele na\u0308htavaks tegemiseks. Viinapoodi sisenejaid tervitab ukse ko\u0303rval maailma ko\u0303ige vanemate lippude hulka kuuluv La\u0308ti lipp, mida esmakordselt mainiti juba 13. sajandil Liivimaa vanemas riimkroonikas."}, {"text_idx": "#000116", "text": "Endal huvi alkohoolsete jookide vastu puudub. Takseerin niisama siia sinna ja vaatan suurte kandamitega viinapoest va\u0308ljuvaid inimesi. Viimaks astun siiski ka ise u\u0308le uksela\u0308ve. Ruum na\u0308ib suur olevat, aga u\u0308llatavad u\u0308lipikad ja\u0308rjekorrad. Meenutan, kus ma viimati nii pikki ja\u0308rjekordi na\u0308gin. Vist lapsepo\u0303lves. Vene ajal olid Pa\u0308rnus Ru\u0308u\u0308tli ja Nikolai ta\u0308navate asemel Kalevi ja Vo\u0303idu ta\u0308nav. Nende nurgal tilluke leivapood, mille ukse taga aitasin emal ja vanaemal vaheldumisi valge saia sabas seista."}, {"text_idx": "#000119", "text": "Alates 27. maist so\u0303idavad Elroni edelasuuna rongid suvise graafiku ja\u0308rgi, mis toob Tallinn-Pa\u0308rnu liinile mo\u0303lemas suunas kolm va\u0308ljumist pa\u0308evas. Uuendusena tiheneb so\u0303iduplaan sel aastal ka Tallinn-Viljandi liinil."}, {"text_idx": "#000121", "text": "Elroni Tallinn-Pa\u0308rnu rongide so\u0303idugraafikusse lisanduvad pa\u0308evased reisid. Rongid Tallinnast Pa\u0308rnu suunas va\u0308ljuvad suvekuudel kell 7:44, 11:46 ja 18:03 ning Pa\u0308rnust Tallinnasse kell 7:23, 11:35 ja 18:16."}, {"text_idx": "#000122", "text": "So\u0303iduvo\u0303imalused paranevad ka Tallinnast Viljandisse so\u0303itjate jaoks. Igapa\u0308evaselt kell 9:51 va\u0308ljuv Tallinn-Tu\u0308ri rong so\u0303idab kuni suve lo\u0303puni Viljandini, Viljandist Tallinna suunas lisanduv reis va\u0308ljub kell 12:23. Ka kell 18:30 va\u0308ljuv Tallinn-Tu\u0308ri rong so\u0303idab reedeti Viljandini ja na\u0308dalavahetuse viimane rong Viljandist Tallinna va\u0308ljub pu\u0308hapa\u0308eviti kell 20:00."}, {"text_idx": "#000123", "text": "\u201eSel suvel on Edelasuunal tagatud stabiilne so\u0303iduplaan ning asendusbusse kasutada ei tule,\u201d u\u0308tles Elroni mu\u0308u\u0308gi- ja arendusjuht Ronnie Kongo. \u201eNii to\u0308o\u0308pa\u0308evadel kui ka na\u0308dalavahetustel teenindame reise tavapa\u0308rase graafiku alusel ta\u0308ies ulatuses rongidega, see ta\u0308hendab mugavamat reisimisvo\u0303imalust ja lu\u0308hemat so\u0303iduaega.\u201d"}, {"text_idx": "#000124", "text": "Suvine so\u0303iduplaan edelasuunal kehtib 27. maist 3. septembrini ja on leitav Elroni kodulehe so\u0303iduplaaniotsingust."}, {"text_idx": "#000125", "text": "Sindi eakad lustisid pool pa\u0308eva Maria talus, imetlesid loodust, jo\u0303id kosutavat teed, so\u0303itsid hobuvankril, so\u0303id hernesuppi ja seajalga."}, {"text_idx": "#000126", "text": "Maria talu teedel. Foto: Urmas Saard"}, {"text_idx": "#000127", "text": "See oli kolmekuningapa\u0308eval, kui Sindi eakate seltskonnale esines Pa\u0308rnu aianduse- ja mesinduse seltsi rahvamuusikaansambel To\u0303mba-Ju\u0308ri va\u0308hemas koosseisus, nende hulgas ka Are mees Ants Tugedam. Siis arvatigi, et nu\u0308u\u0308dsest peaks Sindiga u\u0308hinevate valdadega kultuuri vallas rohkem otsesuhteid looma. Juta Velleste haaras mo\u0303ttel sarvist. Ants ma\u0308ngib akordionit ja juhib bussi, just nii suurt, kui parajasti tarvis. Selline mees sobib ha\u0308sti, leidis Juta. Sealsamas lepitigi kokku, et Remit Auto OU\u0308 firma toreda olemisega roolikeeraja so\u0303idutab huvilised Maria turismitalusse. Vahepeal omistas Sindi linnavalitsus Juta Vellestele Sindi 2016. aasta kultuuritegelase aunimetuse selle eest, et aitab eakatele meelepa\u0308raseid ettevo\u0303tmisi korraldada."}, {"text_idx": "#000128", "text": "Ta\u0308na ku\u0308lastas va\u0308ike so\u0303bralik seltskond kahe toreda inimese juhtimisel (u\u0308ks bussi roolis ja teine korraldajana) Maria talu. Vahepeatus tehti Paikusel, kus to\u0303steti vastlakuklite karbid bussile. Vastlapa\u0308eva mindigi ta\u0308histama, kuigi rahvakalendrisse on ta\u0308htpa\u0308ev ma\u0308rgitud veebruari viimase pa\u0308evana. Miks siis varem? Pensiona\u0308rdel pole to\u0308o\u0308pa\u0308evalgi vo\u0303imatu seigelda? Aga seepa\u0308rast, et Juta oli kindel, et just sellel pa\u0308eval on va\u0308rske lumi maas ja ilm ko\u0303ige sobilikum."}, {"text_idx": "#000130", "text": "Kolmapa\u0308eval Tartut ku\u0308lastades soovisin, et lumeta musta maad valgustaks pilvitus taevas sa\u0308rav pa\u0308ike. Kuigi linnale la\u0308henedes na\u0308is lootus asjatuna, osutusid kahtlusevarjud petlikuks."}, {"text_idx": "#000131", "text": "Kui ERM-i sisenedes vilksatas pa\u0308ike tumeda taeva va\u0308heste pilude vahelt mo\u0303ned u\u0308ksikud hetked, siis ma\u0308lukeskusest va\u0308ljudes suunas madalale laskunud pa\u0308ike oma silmipimestava valguse jalutajale otse na\u0308kku."}, {"text_idx": "#000132", "text": "Tallinn on Pa\u0308rnule kilomeetritelt la\u0308hem, ajaliselt asub aga oluliselt veelgi la\u0308hemal, kui Tartu. Pealegi on Tallinn pealinn ja seepa\u0308rast ikka sinnapoole asja palju rohkem. Kuid iga kord Tartut ku\u0308lastades leian, et sinna oleks po\u0303hjust minna palju sagedamini, kui ha\u0308dapa\u0308rased vajadused seda no\u0303uavad. Kasvo\u0303i sellepa\u0308rast, et kiirustamata jalutada, nautida ta\u0308navatel ko\u0303ndimist, peatuda monumentide juures vo\u0303i lihtsalt ma\u0308rgata tartlaste tegemisi."}, {"text_idx": "#000133", "text": "Sammusin mo\u0308o\u0308da Roosi ta\u0308navat Raadilt alla, pa\u0308ris sageli selg ees. Sest nii ei paistnud pa\u0308ike silma ja madalalt suunatud valgus muutis vaate ta\u0308navale huvitavamaks. Pa\u0308rast suvist remonti naudin Roosi ta\u0308naval jalutamist."}, {"text_idx": "#000134", "text": "Loe edasi: Pa\u0308ev kaunis Tartus"}, {"text_idx": "#000135", "text": "Heinakuu ka\u0308esoleva na\u0308dala ko\u0303igil pa\u0308evadel on Elron u\u0308hiselt kohaliku omavalitsuse ja ettevo\u0303tjatega kutsunud so\u0303itma rongiga Raplasse. U\u0308leskutsest huvitus ka Ku\u0308lauudiste veebileht. Koosto\u0308o\u0308s Elroniga valmistas Rapla vallavalitsus 7. juuliks peaasjalikult Ku\u0308lauudiste huvidest la\u0308htuva ha\u0308sti la\u0308bimo\u0303eldud pa\u0308evakava, mis andis sisuka u\u0308levaate linna ja la\u0308hema u\u0308mbruse mitmete ku\u0308lade eeskujulikust elukorraldusest. Pa\u0308eva lo\u0303ppedes toimus kohtumine Raplamaa So\u0303numid peatoimetajaga."}, {"text_idx": "#000137", "text": "Ku\u0308lauudiste Pa\u0308rnumaa reporter ja fotograaf astusid Pa\u0308rnus Papiniidu perroonilt rongile 07:31. Siin on Stadler FLIRT (Fast Light Innovative Regional Train ehk maakeelselt \u2018kiire kerge uuenduslik regionaalrong\u2019) peatunud reisijate viimiseks ja toomiseks juba alates 2014. aasta esimesest pa\u0308evast. Kummalisel kombel tegime meie oma esimese reisi selle rongiga alles rohkem kui poolteist aastat pa\u0308rast porgandva\u0308rvi diiselrongide liikuma hakkamist \u2013 kuigi po\u0303nevust tekitav huvi oli pa\u0308ris ammu ku\u0308psenud. Vo\u0303rreldes vanade raudruunadega ja\u0308a\u0308b so\u0303na \u2018uuenduslik\u2019 selle reisirongi kirjeldamisel va\u0308ga kahvatuks. Tuleb tunnistada, et FLIRT parandas kogu pa\u0308evaks (tegelikult kauemakski) olulisel ma\u0308a\u0308ral enesetunnet teadmisega, et ko\u0303igil riigisisestel raudteedel liiguvad u\u0308ksnes sa\u0308a\u0308rased moodsad reisirongid."}, {"text_idx": "#000138", "text": "Ta\u0308pselt tund ja 20 minutit pa\u0308rast so\u0303idu algust astusime esmakordselt Rapla perroonile. U\u0308llatusime, et peatus asub no\u0303nda kaugel kesklinnast, aga pa\u0308ev andis sellelegi ku\u0308simusele ammendava vastuse."}, {"text_idx": "#000139", "text": "Loe edasi: Pa\u0308ev tulevases korvpalli pealinnas"}]